Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: tartalommal elhatározó politikai döntés „tárgyilagos mérlegelés szerint” [35/1994. (VI. 24.) AB határozat, ABH
Paragraph Index: 122

tartalommal elhatározó politikai döntés „tárgyilagos mérlegelés szerint” [35/1994. (VI. 24.) AB határozat, ABH 1994, 197, 200.] ésszerûen meghatározó és egységes szempontjaként fogadható el az, hogy e személyek csoportján belül az Etv. 2. § (3) bekezdés 16—18. pontja az átvilágítást csakis „a politikai közvélemény formálására alkalmas” lapokra, internetes hírszolgáltatókra, és csakis „a politikai közvélemény alakítására … befolyást” gyakoroló, meghatározott személyekre terjesztette ki. Az 1. Abh. szerint „[n]em minden szerkesztõ és mûsor foglalkozik politikával és formálja közvetlenül a politikai közvéleményt. (Így például a zenei szerkesztõk nem sorolhatók az átvilágítandók közé.)” Az Etv. akkor vizsgált szabálya az egyenlõ elbánás elvét azzal sértette, hogy nem tett különbséget a napi- és hetilapok között, nem volt tekintettel arra, hogy „azok politikai, közéleti, avagy szakmai, szórakoztató s más, nem kifejezetten politikai irányultságú lapok-e.” (ABH 1994, 342, 364.) Az Etv. hatályos, a lapok tekintetében támadott szabálya, a 17. pont szövegszerûen is csupán a „közéleti” napiés hetilapokra vonatkozik; nem terjed ki a szakmai, szórakoztató, s más, nem kifejezetten politikai irányultságú lapokra. Ugyanígy a 18. pont csak a hírszolgáltatókra terjed ki az internetes szolgáltatók közül. Nem terjed ki tehát az átvilágítás a nem politikai, nem közéleti, hanem szakmai, szórakoztató s más, nem kifejezetten politikai irányultságú lapokra és e lapoknál azokra a személyekre, akik a politikai közvéleményt nem formálják. Ez az 1. Abh.-ban írtakkal összhangban van. Nem állapítható meg ezért, hogy az egységes ismérv, ami a politikai, közéleti lapokat illeti, az Etv. 2. § (3) bekezdésébõl hiányozna és ez már önmagában az Alkotmány 70/A. §-ának sérelmét jelentené. Az 1. Abh. viszont a politikai közvéleményt feladatszerûen alakítók között különböztet a szerint, hogy közvetlen vagy csupán közvetett befolyást gyakorolnak a politikai közvélemény alakítására. Az 1. Abh. „a közvéleményt hivatásbeli feladatként alakítók” átvilágítását engedte meg és kimondta, hogy „egyes személyes adatok attól váltak alkotmányosan közérdekûvé, hogy olyan személyek korábbi, a jogállam alapelveivel ellentétes tevékenységét tárják fel, akik a jogállamban … olyan állást töltenek be, amellyel a politikai közvéleményt közvetlenül alakítják.” (ABH 1994, 342, 364.) Az

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes